Čuovvovaš eavttut gustojit:  
Njuolggodoarjjaortnega mihttu - Sámi joatkkaskuvla ja boazodoalloskuvla:

* Lasi ohccit sámi giela ja kulturgelbbolašvuođain mánáidgárde- ja oahpaheaddjeohppui

Sámi servodagas leat stuorra hástalusat go guoská dakkár sámegielat bargiid rekrutteremii geat máhttet davvi-, julev- ja lullisámegiela. Váilot ollo oahppan fágabargit main lea gelbbolašvuohta sámegielain ja sámi kultuvrras iešguđet servodatsurggiin, váilot erenoamáš olu oahpaheaddjit ja mánaidgárdebargit.

Riikkarevišuvnna raporta sámi oahpahusa birra čájeha ahte sámegielat oahpaheddjiid ja mánáidgárdebargiid rekrutteren lea stuora hástalussan oahpahussuorgái. Njuolggodoarjja galgá mannát strategalaš bargui oažžun dihte ohppiid geain lea sámegiella fágan ohcat mánáidgárde- ja oahpaheaddjeohppui. Mihttu lea áiggi vuollai rekruteret studeanttaid oahpaheaddji- ja mánáidgárdeoahpaheaddjeohppui. Strategalaš bargu galgá heivehuvvot ohppiide geain lea sihke lulli-, julev- ja davvisámegiel gielladuogáš.

Sámediggi juolluda 500 000 ru doarjaga dán bargui.